Zápisnica
zo zasadnutia dňa 6. decembra 2017

Prítomní:
Ing. Peter Hrapko, predseda komisie 
Ing. Anna Reinerová, podpredseda komisie
Mgr. Igor Adamec, člen komisie 
PhDr. Helena Vrábliková, člen komisie
Mgr. Eva Franková, člen komisie
Mgr. Martin Pener, člen komisie

Neprítomní:
Ing. arch. Lucia Štasselová, člen komisie 

Hostia:
- prezenčná listina

Program
1. Otvorenie 
2. Návrh na 4. zmenu rozpočtu mestskej časti Bratislava – Ružinov na rok 2017
3. Návrh rozpočtu mestskej časti Bratislava – Ružinov na roky 2018-2020
4. Rôzne

K bodu č. 2
Návrh na 4. zmenu rozpočtu mestskej časti Bratislava – Ružinov na rok 2017

 Materiál predložil Ing. Alena Lehotayová, vedúca ekonomického odboru. 
Rozpočet mestskej časti Bratislava-Ružinov bol schválený miestnym zastupiteľstvom uznesením 
č. 389/XXII/2016 dňa 13.12.2016. V súlade s § 14 zákona č. 583/2004 Z. z. o rozpočtových pravidlách územnej samosprávy v znení neskorších predpisov bol predložený návrh na 1. zmenu rozpočtu dňa 18.5.2017, ktorý bol odsúhlasený miestnym zastupiteľstvom uznesením č. 463/XXVII/2017 a 2. zmena rozpočtu bola dňa 27.6.2017 schválená uznesením č. 486/XXVIII/2017 a 3. zmena rozpočtu schválená MZ dňa 26.9.2017 uznesením č. 515/XXIX/2017). V súlade s § 14 zákona č. 583/2004 Z. z. o rozpočtových pravidlách územnej samosprávy v znení neskorších predpisov predkladajú návrh na 4. zmenu rozpočtu mestskej časti Bratislava - Ružinov na rok 2017.
Predkladaný návrh na 4. zmenu rozpočtu mestskej časti Bratislava-Ružinov na rok 2017 je vypracovaný na základe známych skutočností ako aj očakávaní ohľadom rozpočtových príjmov i výdavkov. Rozpočet plne rešpektuje platnú legislatívu upravujúcu rozpočtové pravidlá územnej samosprávy a celková bilancia jeho príjmov a výdavkov zostáva vyrovnaná. Doterajší vývoj rozpočtového hospodárenia i jeho očakávaný vývoj do konca rozpočtového roka si však vyžadujú úpravu niektorých príjmových a výdavkových položiek. 
Kľúčové faktory odrážajúce sa v predkladanom návrhu na zmenu rozpočtu sú :
 potreba operatívnych presunov medzi jednotlivými príjmovými a výdavkovými položkami v zmysle §14 ods. 2 zákona č.583/2004 Z. z. v znení neskorších predpisov
 úprava jednotlivých položiek príjmov a výdavkov podľa ich skutočného, resp. očakávaného plnenia.
Nevyhnutné úpravy rozpočtových položiek sú navrhované v záujme operatívneho riešenia aktuálnych potrieb mestskej časti, pričom zachovávajú podmienky na plnenie jej základných funkcií i rozpočtových priorít. Upravený rozpočet po 4. zmene rozpočtu v celkovej výške 36 110 081 € v príjmovej aj vo výdavkovej časti sa navrhovanou zmenou upravuje na 36 459 542 € pričom bilančná rovnováha príjmov a výdavkov zostáva zachovaná.
Rozpočet sa v zmysle platných predpisov v príjmovej aj vo výdavkovej časti člení na bežný, kapitálový a finančné operácie.
Úprava v bežných príjmoch sa týka predovšetkým nasledujúcich položiek:
 príjem z vlastníctva majetku, v časti prenajatých pozemkov a prenájom nebytových priestorov je nárast o 37 tis. € z dôvodu doplatkov z predchádzajúcich rokov
 návrh na vydanie kolaudačného rozhodnutia o 9 tis. €
 navýšenie príjmov od rozpočtových organizácii o 50 tis. € z preplatkov energií za rok 2016
 navýšenie decentralizačných dotácií vo výške 220 tis. €
- na matričný úrad,
- pre Domov dôchodcov z fondov EÚ na mzdy na opatrovateľskú službu podľa skutočného čerpania
- na financovanie preneseného výkonu štátnej správy na úseku školstva pre MŠ a ZŠ podľa EDU zberu 
 dotácia z Dobrovoľnej požiarnej ochrany SR
Kapitálové príjmy sa upravujú na základe skutočnosti - nárast v príjme z predaja pozemkov a budov je z dôvodu predaja pozemkov pod garážami na Teslovej.
Predpokladané celkové výdavky v návrhu 4. zmeny rozpočtu roka 2017 sú rozpočtované v rovnakej výške ako celkové príjmy, teda 36 459 542 €. Zmena rozpočtu výdavkov mestskej časti oproti 3. zmene rozpočtu 2017 je navrhovaná nasledovne:
 zvýšenie bežných výdavkov o 337 361 €
Úprava v bežných výdavkov sa týka predovšetkým nasledujúcich položiek:
 všeobecné verejné služby - celkové navýšenie o 25 830 €
- navýšenie položky ostatné služby v súvislosti s riešením elektronickej komunikácie a elektronických podaní o 65 tis. €
- navýšenie v položke dočasná PN o 1 tis. € podľa skutočnosti
- zníženie v položke výpočtová technika o 4 tis. € z dôvodu nižších vysúťažených cien
- navýšenie v položke dátové spojovacie siete o 2 tis. € nakoľko je potrebné zabezpečiť pripojenie VPN siete na magistrát hl. m. SR Bratislava (eGovernment služby)
- BVS zníženie o 27 tis. z dôvodu reálnych platieb daného roka
- navýšenie v položke údržba softvéru o 2 tis. € z dôvodu rozšírenia servisných zmlúv vzťahujúcich sa na služby eGovernment
- zníženie v položke energie Haburská o 5 tis. € podľa skutočného čerpania
- navýšenie v položke matričný úrad - ide o navýšenie dotácie z preneseného výkonu štátnej správy, táto suma je aj v príjmovej časti rozpočtu.
 verejný poriadok a bezpečnosť - celkový pokles o 6 tis. € Ide predovšetkým o zníženie prevádzky bezpečnostných kamier, kde časť plánovanej prevádzky je hradená z magistrátu hl. mesta SR Bratislava
 ekonomická činnosť - celkové zníženie o 24 tis. €, z toho ide najmä o
- zníženie v položke územné plány zón o 11,5 tis. €
- zníženie v oblasti cestnej dopravy o sumu 10 tis. € z dôvodu výpovede zmluvy s dodávateľom na predmetné práce a na základe verejného obstarávania nového zadávateľa boli vysúťažené nižšie ceny.
ochrana životného prostredia - celkové zvýšenie o sumu 2 tis. €
- navýšenie v položke kostra ekologickej stability o 10 tis. € z dôvodu zvýšenej zálievky a údržby v parku Andreja Hlinku v letných mesiacoch a novej výsadby ruží
- zníženie ekologickej sanácie územia z dôvodu úpravy harmonogramu údržby košov na psie exkrementy
 vzdelávanie - celkové navýšenie o sumu 328 tis. €, hlavne 
- navýšenie rozpočtu na základe zvýšených preplatkov za energie za rok 2016
- zvýšenie výdavkov na financovanie preneseného výkonu štátnej správy podľa údajov o počte žiakov a detí k 15.9.2017
 sociálne zabezpečenie - celkové zvýšenie je 13 tis. € - z dôvodu rozšírenia hepatitídy typu A v Bratislavskom kraji (podľa aktuálnych správ Regionálneho ústavu verejného zdravotníctva) je nevyhnutná ochrana zamestnancov v zariadeniach Ružinovský domov seniorov a Domov dôchodcov. Z tohto dôvodu je nevyhnutné dať všetkých zaočkovať príslušnou vakcínou a nakúpiť nevyhnutné dezinfekčné prostriedky. Náklad pre obidve zariadenia je vo výške 6 tis. €
- zapracovanie dotácie z fondov EÚ na opatrovateľskú službu pre Domov dôchodcov
- navýšenie v položke pre detské jasle v súvislosti so zabezpečením vybavenia
Komisia berie predložený materiál na vedomie.

Hlasovanie: 6 prítomní, 6 za, 0 proti, 0 sa zdržalo

K bodu č. 3
Návrh rozpočtu mestskej časti Bratislava – Ružinov na roky 2018-2020

Materiál predložil Ing. Alena Lehotayová, vedúca ekonomického odboru. 
Miestnemu zastupiteľstvu predkladáme na schválenie návrh rozpočtu mestskej časti Bratislava - Ružinov 
na rok 2018 a prognózu rozpočtu na roky 2019 – 2020. Realizácia navrhovaného rozpočtu bude 
predpokladom zabezpečenia originálnych samosprávnych kompetencií obce ako aj kompetencií, ktoré 
mestská časť vykonáva v režime preneseného výkonu štátnej správy. Rozpočet verejnej správy na roky 2018 až 2020 za rozpočty miest, obcí a vyšších územných celkov vychádza z platného legislatívneho 
rámca a z legislatívnych návrhov prerokovávaných Národnou radou Slovenskej republiky vzťahujúcich sa k daňovým príjmom obcí a VÚC. Návrh vyjadruje predikciu Ministerstva financií SR o vývoji rozpočtového hospodárenia obcí v nasledujúcich troch rokoch. 

Rozpočet mestskej časti na rok 2018 a nasledujúce roky 2019 a 2020 je vypracovaný v súlade so zákonom č. 369/1990 Z. z. o obecnom zriadení v znení neskorších predpisov a zákonom č. 583/2004 Z.z. o rozpočtových pravidlách územnej samosprávy v znení neskorších predpisov. Návrh rozpočtu je zostavený v súlade s čl. 9 Ústavného zákona č. 493 z 8. decembra 2011 o rozpočtovej zodpovednosti, 
podľa ktorého je obec povinná zostavovať rozpočet na tri rozpočtové roky, pričom súčasťou návrhu rozpočtu je aj schválený rozpočet na bežný rozpočtový rok, údaje o očakávanej skutočnosti bežného rozpočtového roka a údaje o skutočnom plnení rozpočtu za predchádzajúce dva rozpočtové roky. 
V oblasti príjmov sa vychádza zo septembrovej prognózy daňových príjmov verejnej správy na roky 2018 
až 2020. V oblasti výdavkov sa vychádza s prihliadnutím na vývoj skutočnosti v predchádzajúcom období. Finančné vzťahy štátu k rozpočtom obcí sa realizujú predovšetkým prostredníctvom podielu 
na dani z príjmov fyzických osôb a prostredníctvom dotácií z príslušných kapitol štátneho rozpočtu, ako napr. financovanie kompetencií preneseného výkonu štátnej správy. Na príjmovú časť rozpočtov mestských častí vplýva aj makroekonomické prostredie: 
➢  oživenie na trhu práce (nárast o 1,4%),pokles miery nezamestnanosti na úroveň 7,3% 
➢ podľa odhadov Ministerstva financií zrýchlenie slovenskej ekonomiky o 4,2% 
➢ úspešnosť výberu daní v predchádzajúcom roku, ktorá sa prenáša aj do aktuálneho roka 
➢ zvýšenie prognózy daňových a odvodových príjmov na rok 2018 je spôsobené najmä vyšším očakávaným výnosom DPPO, DPFO zo závislej činnosti a zlepšenou efektivitou výberu. 
Makroekonomické predpoklady boli základom pre vypracovanie aktuálnych prognóz daňových príjmov 
verejnej správy na roky 2018 až 2020. Aktuálna prognóza bola podrobená hodnoteniu v rámci Výboru pre 
daňové prognózy dňa 21. septembra 2017, pričom bola hodnotená ako realistická. Prostredníctvom tohto strednodobého finančného nástroja sa usmerňuje a riadi celková finančná politika, zámery rozvoja územia a potrieb obyvateľov mestskej časti. Návrh v príjmovej časti rozpočtu mestskej časti Bratislava – 
Ružinov vychádza predovšetkým z určeného podielu na výnosoch daní v správe štátu a hlavného mesta a vo výdavkovej časti rozpočtu z povinnosti prednostne zabezpečovať krytie všetkých záväzkov, vyplývajúcich z plnenia povinností samosprávy pri rozhodovaní o použití verejných zdrojov na poskytovanie služieb v prospech obyvateľov mestskej časti. 5 Pri tvorbe rozpočtu bola cieľom kvantifikácia disponibilných finančných zdrojov aj v nadväznosti na platný Štatút hl. mesta SR Bratislavy vrátane reálneho zhodnotenia všetkých príjmových zdrojov mestskej časti na strane jednej ako aj vymedzenia priorít v oblasti napĺňania zámerov a základných funkcií územnej samosprávy na strane druhej. V súlade s platnou legislatívou sa návrh rozpočtu mestskej časti Bratislava - Ružinov (ďalej len 
mestská časť alebo MČ) na roky 2018 až 2020 člení na bežné príjmy a výdavky, kapitálové príjmy a výdavky a finančné operácie. Naďalej sa zostavuje ako viacročný rozpočet, pričom je zostavený v rovnakom členení ako rozpočet bežného roka. V návrhu obsiahnutá prognóza príjmov a výdavkov na 
roky 2019 – 2020 nie je záväzná. Bežný rozpočet je zostavený ako prebytkový, kapitálový rozpočet ako schodkový a celkový rozpočet ako vyrovnaný. Východiskovú úroveň zostavovaného návrhu rozpočtu predstavuje očakávaná skutočnosť roku 2017. Na základe zákona č.583/2004 Z.z. §10 ods.7 môže obec kryť schodkový kapitálový rozpočet finančnými prostriedkami obce. Predkladaný materiál je zostavený na základe požiadaviek jednotlivých odborov miestneho úradu, zriadených rozpočtových a príspevkových organizácií. Požiadavky boli prerokované s ich navrhovateľmi a postupne upravené na základe dodržiavania zásady vyrovnaného rozpočtu. Mestská časť plánuje príjmy v nasledujúcej štruktúre
Komisia berie predložený materiál na vedomie. 
Hlasovanie: 5 prítomní, 5 za, 0 proti, 0 sa zdržalo

K bodu č. 4
Návrh všeobecne záväzného nariadenia MČ Bratislava-Ružinov č. .............../2017 zo dňa ..........
2017, ktorým sa mení a dopĺňa všeobecne záväzné nariadenie mestskej časti Bratislava - Ružinov č. 7/2015 zo dňa 6.10.2015 o poskytovaní finančných dotácií a grantov z rozpočtu MČ Bratislava - Ružinov v znení zmien a doplnení vykonaných všeobecne záväzným nariadením č 19/2017.

Cieľom tejto zmeny v platnom VZN je prispôsobiť právnu normu reálnym potrebám praxe. Väčšina zmien uvedených v tomto dokumente vznikla z podnetu samotných poslancov MČ, ako aj na základe podnetov Grantovej komisie a zamestnancov MÚ, ktorí sa priamo zaoberajú riešením konkrétnych úloh vyplývajúcich pri spracovaní predmetných žiadostí. Zmenu tlačiva sme spracovali na základe podnetu pána kontrolóra MČ, čím sa má zabezpečiť vyššia prehľadnosť a jednoznačnosť vyhodnocovania uskutočnených projektov.
Komisia schvaľuje návrh materiálu a navrhuje MZ jeho odsúhlasenie.

Hlasovanie: 6 prítomní, 6 za, 0 proti, 0 sa zdržalo

Predseda komisie: Peter Hrapko, v.r.
Zapísala: Monika Repášová